Alates homsest tõstab Krediidipank oluliselt tähtajaliste euro-, USA dollari ja Eesti krooni hoiuste intresse.    Võrreldes varasemaga tõusevad eurohoiuste intressimäärad kõikide tähtaegade lõikes kuni 0,4 protsendipunkti võrra. Alates aastase tähtajaga sõlmitud eurohoiuse uus intressimäär on 5,10 protsenti.    USA dollari puhul tõuseb intressimäär hoiustel, mis on sõlmitud tähtajaga alates 3 kuust. Aastase  tähtajaga USA dollari hoiuse intressimäär tõuseb endiselt 2,5 protsendilt 3,10 protsendile.    Aastast kuni 18-kuulise tähtajaga sõlmitud Eesti krooni hoiuse intressimäär tõuseb varasemalt 6,3 protsendilt 6,5 protsendile.    Krediidipank tõstis tähtajaliste hoiuste intressimäära seoses üldise muutusega turuintresside tasemes. Panga eesmärk on pakkuda hoiustajatele jätkuvalt atraktiivsemat intressitaset kui suured pangad, mõeldes nii neile, kes hoiustavad Eesti kroonides kui ka inimestele ja  ettevõtetele, kellel on erinevatel põhjustel vaja hoida raha eurodes või dollarites.    Postimees.ee